Èxit de la Plaça de l'Aigua de la platja de Gandia
18 abril 2025

## Èxit de la Plaça de l'Aigua de la platja de Gandia18 abril 2025Última actualització: 18 abril 2025

![](../gestion/img/19485c9329302af490badca50db4f721d1ee42a5c3045635609ff5b416733d40.JPG)  
  

La nova Plaça de l'Aigua de la platja de Gandia, situada en el Clot de la Mota, està tenint molt bon acolliment entre turistes i la ciutadania aquests dies de Setmana Santa. L'esplanada, que es va obrir aquesta mateixa setmana, està sent utilitzada amb èxit per visitants i veïnat, que han vist en aquest espai un ampli lloc per a la diversió dels més xicotets.

La nova Plaça de l'Aigua incorpora una zona de jocs infantils, oci jove, cafeteria-quiosc i serveis públics amb zones enjardinades, d'ombra i pèrgoles entre altres serveis.

Aquesta esplanada, a més, és la coberta d'un immens depòsit de tempestes capaç d'emmagatzemar 11.000 metres cúbics d'aigua. Es tracta d'una de les infraestructures hidràuliques més avançades i que es presenten com la millor solució per a fer front a les avingudes d'aigua de pluja.